b'\n_START_ARTICLE_\nMads-Kristoffer Kristoffersen\n_START_SECTION_\nKarriere\n_START_PARAGRAPH_\nF\xc3\xb8r oprykningen til Superligaen havde han haft en halv s\xc3\xa6son i 2. division og d\xc3\xb8mt tre s\xc3\xa6soner i 1. division. Han debuterede i Superligaen den 24. juli 2011 i kampen mellem Lyngby Boldklub og S\xc3\xb8nderjyskE, der endte 0-1._NEWLINE_Kristoffersen kom voldsomt i fokus, da han i superligakampen mellem AGF og Lyngby Boldklub den 17. oktober 2017 ventede 12 minutter med at tildele AGFs Dino Mikanovic sin anden advarsel efter en forseelse beg\xc3\xa5et ved afslutningen af f\xc3\xb8rste halvleg. Sagen blev efterf\xc3\xb8lgende indberettet af AGF til disciplin\xc3\xa6rudvalget._NEWLINE_Efter at have d\xc3\xb8mt 22 kampe i Superligaen blev Kristoffersen i december 2012 udn\xc3\xa6vnt til FIFA-dommer, hvor han afl\xc3\xb8ste Anders Hermansen, der indstillede sin dommerkarriere tidligere p\xc3\xa5 \xc3\xa5ret.'